ΓΡΑΠΤΗ ΕΡΩΤΗΣΗ E-0263/98 υποβολή: Yiannis Roubatis (PSE) προς το Συμβούλιο (17 Φεβρουαρίου 1998)

Θέμα: Η συστηματική και προκλητική πολιτική έντασης της τουρικικής κυβέρνησης

Η συστηματική και προκλητική πολιτική έντασης που ακολουθεί η τουρκική κυβέρνηση στις σχέσεις της με την Ελλάδα θέτει σε κίνδυνο την ειρήνη στον ζωτικό χώρο της Ευρωπαϊκής Ενωσης. Για δεύτερη φορά στους τελευταίους μήνες τουρκικά αεροσκάφη προσπάθησαν να παρενοχλήσουν αεροσκάφος που μετέφερε τον Υπουργό Άμυνας της Ελλάδος. Στο εσωτερικό της Τουρκίας, η πολιτική αυτή της Άγκυρας ενθαρρύνει ακραία εγκληματικά στοιχεία τα οποία πριν από δύο μέρες έκαψαν ορθόδοξη εκκλησία στην Κωνσταντινούπολη και δολοφόνησαν τον νεωκόρο της.

Προτίθεται το Συμβούλιο;

1. Να καταστήσει σαφές στις αρμόδιες αρχές της Τουρκίας ότι η συμπεριφορά αυτή απομακρύνει ακόμη περισσότερο την χώρα από την Ευρωπαϊκή Ένωση και καθιστά αδύνατη την συμπερίληψή της στις χώρες που θα συμμετάσχουν στην Ευρωπαϊκή Διάσκεψη.

2. Να λάβει μέτρα για την προστασία των Ορθόδοξων Εκκλησιών στην Τουρκία, και των δικαιωμάτων των πολιτών για ελεύθερη έκφραση στα θέματα της θρησκείας;

Απάντηση (18 Μαΐου 1998)

Το Συμβούλιο εκφράζει τη λύπη του για τα επεισόδια που αναφέρει ο αξιότιμος κύριος Βουλευτής. Το Συμβούλιο σημειώνει ότι βάσει των Συνθηκών Ειρήνης, που υπεγράφησαν στη Λωζάννη τον Ιούλιο του 1923, η τουρκική κυβέρνηση έχει αναλάβει να παράσχει πλήρη προστασία στις εκκλησίες, τις συναγωγές, τα νεκροταφεία, και τα άλλα θρησκευτικά ιδρύματα των μη μουσουλμανικών μειονοτήτων. Η κατάσταση της δημοκρατίας και των ανθρωπίνων δικαιωμάτων, στα οποία περιλαμβάνεται η ελευθερία της έκφρασης σε θρησκευτικά ζητήματα, παραμένει μεταξύ των θεμάτων στα οποία αποδίδει προτεραιότητα το Συμβούλιο. Τα ζητήματα αυτά θίγονται σε όλες σχεδόν τις συνεδριάσεις με τις τουρκικές αρχές.

Οσον αφορά τις σχέσεις ΕΕ-Τουρκίας, το Ευρωπαϊκό Συμβούλιο στη σύνοδό του στις 12-13 Δεκεμβρίου 1997 στο Λουξεμβούργο υπενθύμισε, ευθυγραμμιζόμενο με τη θέση που είχε εκφράσει το Συμβούλιο στο Συμβούλιο Σύνδεσης με την Τουρκία στις 29 Απριλίου 1997, ότι η ενδυνάμωση των δεσμών της Τουρκίας με την Ευρωπαϊκή 'Ενωση εξαρτάται από την επιδίωξη εκ μέρους της Τουρκίας πολιτικών και οικονομικών μεταρρυθμίσεων. Αυτό περιλαμβάνει την ευθυγράμμιση των βασικών κανόνων και πρακτικών των ανθρωπίνων δικαιωμάτων προς εκείνους που ισχύουν στην Ευρωπαϊκή 'Ενωση 7 τον σεβασμό και την προστασία των μειονοτήτων 7 τη θέσπιση ικανοποιητικών και σταθερών σχέσεων μεταξύ Ελλάδας και Τουρκίας 7 τον διακανονισμό των διαφορών, ιδίως με νόμιμες διαδικασίες, συμπεριλαμβανομένου του Διεθνούς Δικαστηρίου 7 και υποστήριξη για διαπραγματεύσεις υπό την αιγίδα του ΟΗΕ για πολιτικό διακανονισμό στην Κύπρο βάσει των σχετικών ψηφισμάτων του Συμβουλίου Ασφαλείας του ΟΗΕ.

Οσον αφορά την Ευρωπαϊκή Συνδιάσκεψη, η Τουρκία έχει πλήρη επίγνωση του ότι τα μέλη της Συνδιάσκεψης οφείλουν να συμμερίζονται κοινή δέσμευση για ειρήνη, ασφάλεια και καλή γειτονίαση, σεβασμό της κυριαρχίας των άλλων χωρών, τις αρχές στις οποίες θεμελιώνεται η Ευρωπαϊκή 'Ενωση, την ακεραιότητα και το απαραβίαστο των εξωτερικών συνόρων και τις αρχές του διεθνούς δικαίου, καθώς και δέσμευση για ειρηνικό διακανονισμό των εδαφικών διαφορών, ιδίως μέσω του Διεθνούς Δικαστηρίου της Χάγης.